מדיאה בנג'מין

מדיאה בנג'מין (Medea Benjamin, נולדה בשם: סוזאן בנג'מין, באנגלית: Susan Benjamin; נולדה ב-10 בספטמבר 1952) היא פעילת שמאל יהודייה-אמריקאית. ייסדה את ארגון השמאל הפוליטי Code Pink יחד עם בעלה קווין דאנהר (Kevin Danaher), אשר פועל בין השאר למען מדינה פלסטינית וקידום הנרטיב הפלסטיני בסכסוך הישראלי-פלסטיני. כמו בעניין ישראל, היא מקדמת עמדה ברורה נגד מדיניות החוץ של ארצות הברית בקובה, בעיראק, בפקיסטן ובאפריקה.

גדלה בניו יורק ולמדה באוניברסיטת טאפטס. בשנים 1979-1983 למדה בקובה, שם התחתנה והחלה לכתוב בעיתון קומוניסטי. היא גורשה לאחר שכתבה מאמר ביקורת כנגד השלטון. 

יש לה תואר שני בכלכלה מהניו סקול ותואר שני בבריאות הציבור מאוניברסיטת קולומביה. כיום היא גרה בוושינגטון די. סי.

בפוליטיקה  
בשנת 2000 רצה בנג'מין לסנאט בקליפורניה תחת ה-Green Party וקיבלה 3% מהקולות. מאז היא פעילה במפלגה ותומכת בפעילות ה-Progressive Democrats of America.

פעילות 
בשנים 2002-2009 עסקה רבות בהפגנות כנגד מלחמת עיראק. בשנת 2006 ארגנה סיוע לפליטים לבנוניים במלחמת לבנון השנייה, ומחאה כנגד ההפצצות הישראליות. בשנת 2008 ארגנה מחאות כנגד מבצע עופרת יצוקה ואף ביקרה ברצועת עזה לאחר הלחימה. היא אף שלחה משלחות סיוע לרצועה. בשנת 2014 גורשה ממצרים עקב פעילות למען עזה בשיתוף עם גורמי חמאס (שהוגדר על ידי הממשל המצרי באותה שנה כארגון טרור).

הביעה מחאה נרחבת כנגד השימוש הצבאי של ארצות הברית בכלי טיס בלתי מאוישים בהפצצות בסומליה, פקיסטן ותימן. בנימין עוררה ביקורת כאשר הביעה תמיכה בשלטונו הסוציאליסטי של הוגו צ'אווס בוונצואלה.

ביקורת
בשנת 2013, מיקמה הליגה נגד השמצה, את ארגון code pink בראשותה של בנג'מין, במקום השלישי ברשימת 'הארגונים העוינים והמסוכנים ביותר לישראל הפועלים בארצות הברית'.

קישורים חיצוניים

הערות שוליים 

ערכים שבהם תבנית בריטניקה אינה מתאימה
פמיניסטיות יהודיות אמריקאיות
פמיניסטים יהודים אמריקאים
פעילות איכות הסביבה אמריקאיות
פעילי איכות הסביבה יהודים 
פעילות פוליטיות אמריקאיות
פוליטיקאיות יהודיות אמריקאיות
בוגרות אוניברסיטת טאפטס
בוגרי אוניברסיטת טאפטס
בוגרות אוניברסיטת קולומביה
בוגרי אוניברסיטת קולומביה
בוגרות ניו סקול
בוגרי ניו סקול
אמריקאיות שנולדו ב-1952
אמריקאים שנולדו ב-1952